La més gran part de la población parla castellán, pero la población d'orichen autoctono y que no ye d'orichen murcián recient charra catalán, estando Guardamar lo cabo meridional de la distribución cheografica d'esta luenga. Lo catalán de Guardamar ye de la variant conoixita como valencián alicantín y representa una supervivencia d'esta variant en una comarca que se castellanizó en los sieglos XVII y XVIII. Eclixato quan la dictadura franquista, dende la decada de 1980 lo catalán ha ito recuperando importancia. Actualment los guardamarencos que son capaces de charrar valencián son lo 48,1 %, entre parlants patrimonials y neoparlants.